
ΑΠΟΦΑΣΕΙ Σ 

Αριθμ. Υ4α/οικ. 37245 (1) 


Τροποποίηση του Οργανισμού του Κρατικού Θεραπευ- 

τηρίου-Γενικού Νοσοκομείου-Κέντρου Υγείας Λέρου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ - ΥΓΕΙΑΣ 

Έχοντας υπόψη: 

1. Τις διατάξεις: 

α) των άρθρων 6, 7 και 11 του Ν. 2889/2001 «Βελτίωση 
και εκσυγχρονισμός του Εθνικού Συστήματος Υγείας και 
άλλες διατάξεις» (ΦΕΚ 37/Α'), όπως έχουν τροποποιηθεί 
και ισχύουν. 

β) του άρθρου 27 του Ν. 4210/2013 «Ρυθμίσεις Υπουρ¬ 
γείου Διοικητικής Μεταρρύθμισης και Ηλεκτρονικής 
Διακυβέρνησης και άλλες διατάξεις» (ΦΕΚ 254/Β72013) 

γ) των άρθρων 6 και 7 του Ν. 3329/2005 «Εθνικό Σύ¬ 
στημα Υγείας και Κοινωνικής Αλληλεγγύης και λοιπές 
διατάξεις» (ΦΕΚ 81/Α'), όπως έχουν τροποποιηθεί και 
ισχύει. 

δ) του άρθρου 4 και 134 του Ν. 4052/2012 «Νόμος αρ¬ 
μοδιότητας Υπουργείων Υγείας και Κοιν. Αλληλεγγύης 
και Εργασίας και Κοιν. Ασφάλισης για εφαρμογή του 
νόμου «Εγκριση των σχεδίων Συμβάσεων Χρηματοδο¬ 
τικής Διευκόλυνσης μεταξύ του Ευρωπαϊκού Ταμείου 
Χρηματοπιστωτικής Σταθερότητας (Ε.Τ.Χ.Σ.) της Ελλη¬ 
νικής Δημοκρατίας και της Τράπεζας της Ελλάδος, του 
Σχεδίου του Μνημονίου Συνεννόησης μεταξύ της Ελλη¬ 


νικής Δημοκρατίας, της Ευρωπαϊκής Επιτροπής και της 
Τράπεζας της Ελλάδος και άλλες επείγουσες διατάξεις 
για τη μείωση του δημοσίου χρέους και τη διάσωση της 
εθνικής οικονομίας» και άλλες διατάξεις» (ΦΕΚ 41/Α'). 

ε) του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του Π.Δ/τος 63/2005 (ΦΕΚ 98/Α'). 

στ) του άρθρου 34 του Ν. 2519/1997 «Ανάπτυξη και 
εκσυγχρονισμός του ΕΣΥ, οργάνωση των υγειονομικών 
υπηρεσιών, ρυθμίσεις για το φάρμακο και άλλες διατά¬ 
ξεις» (ΦΕΚ 165/Α'), όπως έχει τροποποιηθεί και ισχύει. 

ζ) Της παρ. 1 του άρθρου 25 του Ν. 1397/1983 «Εθνικό 
Σύστημα Υγείας» (ΦΕΚ 143/Α'). 

η) του άρθρου 4 του Ν. 3754/2009 «Ρύθμιση όρων 
απασχόλησης των νοσοκομειακών ιατρών του ΕΣΥ σύμ¬ 
φωνα με το Π.Δ. 76/2005 και άλλες διατάξεις», όπως έχει 
τροποποιηθεί και ισχύει (ΦΕΚ 43/Α'). 

θ) Του άρθρου 8 του Ν. 3868/2010 «Αναβάθμιση του 
ΕΣΥ και λοιπές διατάξεις αρμοδιότητας Υπουργείου 
Υγείας και Κοινωνικής Αλληλεγγύης» (ΦΕΚ 129/Α'). 

ι) του άρθρου 22 και του κεφαλαίου Β' του Ν. 4025/2011 
«Ανασυγκρότηση Φορέων Κοινωνικής Αλληλεγγύης, Κέ¬ 
ντρα Αποκατάστασης, αναδιάρθρωση ΕΣΥ και άλλες 
διατάξεις» (ΦΕΚ 228/Α'), όπως ισχύει. 

ια) του Ν. 1568/1985 (ΦΕΚ 177/Α') «Υγιεινή - Ασφάλεια 
Εργαζομένων όπως επεκτάθηκαν με τις διατάξεις της 
κοινής υπουργικής απόφασης αριθμ. 88555/3293/1988 
(ΦΕΚ 721/Β') «Υγιεινή και ασφάλεια του προσωπικού του 
Δημοσίου, των Ν.Π.Δ.Δ. και των ΟΤΑ» που κυρώθηκε με 
το άρθρο 39 του Ν. 1836/1989 και του Π.Δ. 17/1996 «Μέτρα 
για την βελτίωση της ασφάλειας και της υγείας των 
εργαζόμενων κατά την εργασία σε συμμόρφωση με τις 
οδηγίες 89/391/ΕΟΚ και 91/383/ΕΟΚ» (ΦΕΚ ΙΙ/Α'). 

ιβ) του άρθρου 5 του Π.Δ. 294/1988 (ΦΕΚ 138/Α') «Ελά¬ 
χιστος χρόνος απασχόλησης τεχνικού ασφαλείας και 
ιατρού εργασίας, επίπεδο γνώσεων και ειδικότητα τε¬ 
χνικού ασφαλείας για τις επιχειρήσεις, εκμεταλλεύσεις 
και εργασίες του άρθρου 1 παρ. 1 του Ν. 1568/1985 (ΦΕΚ 
177/Α') «Υγιεινή και ασφάλεια των εργαζομένων». 

ιγ) του Π.Δ/τος 87/1986 «Ενιαίο Πλαίσιο Οργάνωσης 
Νοσοκομείων» (ΦΕΚ 32/Α'). 

2. Της Υ48/09-07-2012 υπουργικής απόφασης «Κα¬ 
θορισμός αρμοδιοτήτων του Αναπληρωτή Υπουργού 
Οικονομικών Χρήστου Στάίκούρα» (ΦΕΚ 2105/Β72012). 

3. Τα υπ’ αριθμ. πρωτ. ΔΑΑΔ15341/13264/19-6-2013 και 
ΔΑΑΔ 17078/14847/11-7-2013 έγγραφα του Διοικητή της 
2ης Υ.ΠΕ. 

4. Την υπ’ αριθμ. 27η/11-7-2013 (θέμα 2ο) απόφαση του 
ΚΕ.Σ.Υ.ΠΕ. 

5. Το γεγονός ότι από την εφαρμογή των διατάξεων 
της απόφασης αυτής δεν προκαλείται επιπλέον δαπάνη, 
αποφασίζουμε: 

Η υπ' αριθμ. πρωτ. Υ4α/οικ.122169/23-11-2012 κοινή 
υπουργική απόφαση «Οργανισμός του Κρατικού Θερα- 
πευτηρίου-Γενικού Νοσοκομείου-Κέντρου Υγείας Λέρου» 
(ΦΕΚ 3280/Β'/2012), τροποποιείται και συμπληρώνεται 
ως ακολούθως: 

Αρθρο 1 

Στην περίπτωση Β της παρ. 1 του άρθρου 5 προ¬ 
στίθεται το Αυτοτελές Τμήμα Κλινικής Διατροφής και 
ως εκ τούτου το εν λόγω εδάφιο καθώς και η παρ. 2 
αντικαθίστανται ως ακολούθως: 

«Β. ΑΥΤΟΤΕΛΗ ΤΜΗΜΑΤΑ 

α. Οργάνωσης και Πληροφορικής 

β. Κλινικής Διατροφής 

2. Κάθε Υπηρεσία, Αυτοτελές Τμήμα και Ειδικό Γρα¬ 
φείο έχει τη δική του ιεραρχική διάρθρωση και συ¬ 
γκρότηση. Τα Αυτοτελή Τμήματα και το Ειδικό Γραφείο 
υπάγονται απευθείας στον Διοικητή του Νοσοκομείου» 

Κατά τα λοιπά το τροποποιημένο και συμπληρωμένο 
άρθρο παραμένει ως έχει. 

Αρθρο 2 

1. Στο άρθρο 6, στο εδ. (Γ) «ΛΟΙΠΑ ΤΜΗΜΑΤΑ» απα- 
λοίφεται το τμήμα Διαιτολογίας-Διατροφής. 

2. Στο τέλος του άρθρου 6 προστίθεται παρ. 5. με τα 
εξής: «Στους Τομείς λειτουργεί Συμβουλευτικό Γ ραφείο 
Διατροφής σύμφωνα με τις διατάξεις του άρθρου 134 
του Ν. 4052/2012.» 

Κατά τα λοιπά το τροποποιημένο και συμπληρωμένο 
άρθρο παραμένει ως έχει. 

Άρθρο 3 

Η παρ. 3 του άρθρου 9 «ΑΡΜΟΔΙΟΤΗΤΕΣ ΙΑΤΡΙΚΗΣ 
ΥΠΗΡΕΣΙΑΣ» καταργείται και η παρ. 2 αντικαθίσταται 
ως ακολούθως: 

«2. Αρμοδιότητες του Φαρμακευτικού Τμήματος: 

Το Φαρμακευτικό Τμήμα, λειτουργεί σύμφωνα με τη 
κείμενη φαρμακευτική νομοθεσία - όπως αυτή ισχύει 
κάθε φορά - και έχει τις εξής αρμοδιότητες: 

1. Την εφαρμογή και προαγωγή της Φαρμακευτικής 
Επιστήμης, της συνεχιζόμενης εκπαίδευσης, επιμόρφω¬ 
σης και έρευνας στον τομέα αυτό. 

2. Τη συμβολή στην καθιέρωση ορθής, ασφαλούς, ωφέ¬ 
λιμης αλλά και οικονομικά συμφέρουσας φαρμακευτι¬ 
κής πολιτικής για τους ασθενείς, και τα νοσηλευτικά 
ιδρύματα. 

3. Τον προγραμματισμό προμηθειών φαρμάκων, την 
αποθήκευση, την φύλαξη, την συντήρηση, την ταξινόμη¬ 
ση, την διανομή, την διακίνηση και τη διαχείριση φαρ¬ 
μακευτικού και λοιπού υλικού αρμοδιότητας του ΕΟΦ. 

4. Την εφαρμογή κατάλληλων συστημάτων διάθεσης 
και παρακολούθησης των φαρμάκων για την ασφαλή 
χορήγηση και χρήση τους από τους ασθενείς. 

5. Τον επιστημονικό έλεγχο της προς εκτέλεση συντα- 
γογραφίας για αποφυγή φαρμακευτικών σφαλμάτων. 


6. την εκτέλεση οποιοσδήποτε συνταγής θα ζητήσει 
ιατρικό τμήμα καθώς και τον έλεγχο των προς εκτέλεση 
συνταγών. 

7. Την παρασκευή ιδιοσκευασμάτων. 

8. Την ενεργό συμμετοχή στη διεξαγωγή κλινικών με¬ 
λετών.» 

Κατά τα λοιπά το τροποποιημένο και συμπληρωμένο 
άρθρο παραμένει ως έχει. 

Αρθρο 4 

Το άρθρο 12 «ΑΡΜΟΔΙΟΤΗΤΕΣ ΤΟΥ ΑΥΤΟΤΕΛΟΥΣ 
ΤΜΗΜΑΤΟΣ ΟΡΓΑΝΩΣΗΣ ΚΑΙ ΠΛΗΡΟΦΟΡΙΚΗΣ» μετονο¬ 
μάζεται σε «ΑΡΜΟΔΙΟΤΗΤΕΣ ΑΥΤΟΤΕΛΩΝ ΤΜΗΜΑΤΩΝ» 
και περιλαμβάνονται οι αρμοδιότητες του Αυτοτελούς 
Τμήματος Οργάνωσης και Πληροφορικής, όπως αυτές 
περιγράφονται στο υφιστάμενο άρθρο 12, που αριθμού- 
νται ως παράγραφος Α, και προστίθενται οι αρμοδιό¬ 
τητες του Αυτοτελούς Τμήματος Κλινικής Διατροφής 
οι οποίες αριθμούνται ως παράγραφος Β και έχουν ως 
ακολούθως: 

«Β. ΑΡΜΟΔΙΟΤΗΤΕΣ ΤΜΗΜΑΤΟΣ ΚΛΙΝΙΚΗΣ ΔΙΑΤΡΟΦΗΣ 

Φροντίζει για τη διατροφική υποστήριξη των ασθενών, 
είτε αυτοί νοσηλεύονται είτε αυτοί επισκέπτονται τα 
τακτικά εξωτερικά ιατρεία, με ελεύθερη ή ειδική διαι¬ 
τητική αγωγή, την πληροφόρηση και εκπαίδευση τους, 
καθώς και την καταπολέμηση του υποσιτισμού και της 
δυσθρεψίας, δηλαδή των προβλημάτων που απορρέουν 
από την παχυσαρκία ή από την ανεπαρκή ποσοτικά ή 
και ποιοτικά διατροφική υποστήριξή τους. 

Το τμήμα αυτό μπορεί να αναλαμβάνει σε συνεργασία 
με την 3η Υγειονομική Περιφέρεια ή με το Υπουργείο 
Υγείας, την ενημέρωση και εκπαίδευση του πληθυσμού 
στα πλαίσια της πρωτοβάθμιας περίθαλψης υγείας, με 
στόχο την προστασία και προαγωγή της υγείας. Επίσης 
ασκεί όποια άλλη αρμοδιότητα προβλέπεται στο άρθρο 
134 του Ν. 4052/2012.» 

Αρθρο 5 

Στο άρθρο 14 «ΘΕΣΕΙΣ ΠΡΟΣΩΠΙΚΟΥ» στην παρ. 2 
επέρχονται οι κάτωθι αλλαγές: 

1. Στην περίπτωση Α της παρ. 2 καταργούνται και 
συστήνονται ανά ειδικότητα θέσεις ειδικευμένων ιατρών 
ΕΣΥ και οι συγκεκριμένες ειδικότητες διαμορφώνονται 
ως εξής: 


ΕΙΔΙΚΟΤΗΤΑ 

ΚΑΤΑΡΓΗΣΗ 

ΤΕΛΙΚΗ ΔΙΑΜΟΡΦΩΣΗ 
ΑΡΙΘΜΟΥ ΘΕΣΕΩΝ 

ΨΥΧΙΑΤΡΙΚΗΣ 

4 

11 

ΕΙΔΙΚΟΤΗΤΑ 

ΣΥΣΤΑΣΗ 

ΤΕΛΙΚΗ ΔΙΑΜΟΡ¬ 
ΦΩΣΗ ΑΡΙΘΜΟΥ 
ΘΕΣΕΩΝ 

ΔΕΡΜΑΤΟΛΟΓΙΑΣ 

1 

1 

ΟΥΡΟΛΟΓΙΑΣ 

1 

1 

ΩΡΑ 

1 

1 

ΟΦΘΑΛΜΙΑΤΡΙΚΗΣ 

1 

1 


2. Στην παρ. 4, II επέρχεται η παρακάτω αλλαγή: 

• απαλοιφή της ειδικότητας των Υπομηχανικών από 
τον κλάδο ΤΕ ΜΗΧΑΝΙΚΩΝ 
Κατά τα λοιπά το τροποποιημένο και συμπληρωμένο 
άρθρο παραμένει ως έχει. 

Άρθρο 6 

Το άρθρο 16 «ΠΡΟΪΣΤΑΜΕΝΟΙ ΥΠΗΡΕΣΙΩΝ» αντικαθί¬ 
σταται ως εξής: 

1. Στην Ιατρική Υπηρεσία προΐσταται γιατρός Συντο¬ 
νιστής Διευθυντής. 

α. Στο Τμήμα Κοινωνικής Εργασίας προΐσταται υπάλ¬ 
ληλος του κλάδου ΤΕ Κοινωνικής Εργασίας. 

β. Στο Τμήμα Παραϊατρικού Προσωπικού προΐσταται 
υπάλληλος των κλάδων ΤΕ Ιατρικών Εργαστηρίων ή ΤΕ 
Ραδιολογίας-Ακτινολογίας ή ΤΕ Φυσικοθεραπείας ή ΤΕ 
Εργοθεραπείας. 

2. Στη Νοσηλευτική Υπηρεσία προΐστανταί: 

α. Στη Διεύθυνση και στους Τομείς υπάλληλοι των 
κλάδων ΠΕ ή ΤΕ Νοσηλευτικής. 

β. Στα Τμήματα υπάλληλοι των κλάδων ΠΕ Νοσηλευτι¬ 
κής ή ΤΕ Νοσηλευτικής ή ΤΕ Μαιευτικής, όταν πρόκειται 
για το Μαιευτικό-Γυναικολογικό Τμήμα. 

3. Στη Διοικητική-Οικονομική Υπηρεσία προΐστανταί: 

α. Στη Διεύθυνση υπάλληλοι των κλάδων ΠΕ Διοικη- 

τικού-Οικονομικού ή ΠΕ Πληροφορικής ή ΤΕ Διοίκησης 
Μονάδων Υγείας και Πρόνοιας ή ΤΕ Λογιστικής. 

β. Στις Υποδιευθύνσεις Διοικητικού και Οικονομικού 
υπάλληλοι των κλάδων ΠΕ Διοικητικού-Οικονομικού 
ή ΠΕ Πληροφορικής ή ΤΕ Διοίκησης Μονάδων Υγείας 
και Πρόνοιας ή ΤΕ Λογιστικής και στην Υποδιεύθυνση 
Τεχνικού υπάλληλοι του κλάδου ΠΕ Μηχανικών ή ΤΕ 
Μηχανικών. 

γ. Στα Τμήματα Διαχείρισης Ανθρώπινου Δυναμικού, 
Γραμματείας και Κίνησης Ασθενών υπάλληλοι του κλά¬ 
δου ΠΕ Διοικητικού-Οικονομικού ή ΤΕ Διοίκησης Μονά¬ 
δων Υγείας και Πρόνοιας ή ΤΕ Λογιστικής. 

δ. Στα Τμήματα Γραμματείας Εξωτερικών Ιατρείων 
και Επειγόντων Περιστατικών και Επιστασίας-Ιματισμού 
υπάλληλοι του κλάδου ΠΕ Διοικητικού-Οικονομικού ή 
ΤΕ Διοίκησης Μονάδων Υγείας και Πρόνοιας και αν 
δεν υπάρχουν, υπάλληλοι του κλάδου ΔΕ Διοικητικών 
Γ ραμματέων. 

ε. Στο Τμήμα Οικονομικού υπάλληλος των κλάδων 
ΠΕ Διοικητικού-Οικονομικού ή ΤΕ Διοίκησης Μονάδων 
Υγείας και Πρόνοιας ή ΤΕ Λογιστικής. 

στ. Στα Τμήματα Τεχνικού και Βιοϊατρικής Τεχνολο¬ 
γίας υπάλληλοι των κλάδων ΠΕ Μηχανικών ή ΤΕ Μη¬ 
χανικών και αν δεν υπάρχουν υπάλληλοι του κλάδου 
ΔΕ Τεχνικού. 

4. Στο Αυτοτελές Τμήμα Οργάνωσης και Πληροφορι¬ 
κής προΐσταται υπάλληλος του κλάδου ΠΕ Πληροφο¬ 
ρικής και αν δεν υπάρχει υπάλληλος του κλάδου ΔΕ 
Προσωπικού Η/Υ. 

5. Στο Αυτοτελές Τμήμα Κλινικής Διατροφής προΐστα- 
ται υπάλληλος των κλάδων ΠΕ Διαιτολογίας και αν δεν 
υπάρχει ΤΕ Τεχνολογίας Τροφίμων. 

6. Στο Ειδικό Γ ραφείο Υποστήριξης Πολίτη υπάλληλος 
των κλάδων ΠΕ Διοικητικού-Οικονομικού ή ΠΕ Νοσηλευ¬ 
τικής ή ΤΕ Διοίκησης Μονάδων Υγείας και Πρόνοιας ή ΤΕ 
Νοσηλευτικής αν δεν υπάρχει, υπάλληλος του κλάδου 
ΔΕ Διοικητικών Γ ραμματέων. 

Για την επιλογή των ανωτέρω Προϊσταμένων ισχύουν 
οι διατάξεις του Ν. 3528/2007, όπως αυτός ισχύει κάθε 
φορά. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Απριλίου 2014 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 

ΟΙΚΟΝΟΜΙΚΩΝ ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΧΡΗΣΤΟΣ ΣΤΑΪΚΟΥΡΑΣ ΚΥΡΙΑΚΟΣ ΜΗΤΣΟΤΑΚΗΣ 

ΥΓΕΙΑΣ 

ΣΠΥΡΙΔΩΝ - ΑΔΩΝΙΣ ΓΕΩΡΓΙΑΔΗΣ 
-♦- 

Αριθμ. Υ4α/οικ. 37241 (2) 

Τροποποίηση του Οργανισμού του Γενικού 
Νοσοκομείου Χίου «Σκυλίτσειο». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 

ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ - ΥΓΕΙΑΣ 

Έχοντας υπόψη: 

1. Τις διατάξεις: 

α) των άρθρων 6, 7 και 11 του Ν. 2889/ 2001 «Βελτίωση 
και εκσυγχρονισμός του Εθνικού Συστήματος Υγείας και 
άλλες διατάξεις» (ΦΕΚ 37/Α'), όπως έχουν τροποποιηθεί 
και ισχύουν, 

β) του άρθρου 27 του Ν. 4210/2013 «Ρυθμίσεις Υπουρ¬ 
γείου Διοικητικής Μεταρρύθμισης και Ηλεκτρονικής 
Διακυβέρνησης και άλλες διατάξεις» (ΦΕΚ 254/Β72013), 
γ) των άρθρων 6 και 7 του Ν. 3329/2005 «Εθνικό Σύ¬ 
στημα Υγείας και Κοινωνικής Αλληλεγγύης και λοιπές 
διατάξεις» (ΦΕΚ 81/Α'), όπως έχουν τροποποιηθεί και 
ισχύει, 

δ) του άρθρου 4 και 134 του Ν. 4052/2012 «Νόμος αρ¬ 
μοδιότητας Υπουργείων Υγείας και Κοιν. Αλληλεγγύης 
και Εργασίας και Κοιν. Ασφάλισης για εφαρμογή του 
νόμου «Έγκριση των σχεδίων Συμβάσεων Χρηματοδο¬ 
τικής Διευκόλυνσης μεταξύ του Ευρωπαϊκού Ταμείου 
Χρηματοπιστωτικής Σταθερότητας (Ε.Τ.Χ.Σ.) της Ελλη¬ 
νικής Δημοκρατίας και της Τράπεζας της Ελλάδος, του 
Σχεδίου του Μνημονίου Συνεννόησης μεταξύ της Ελλη¬ 
νικής Δημοκρατίας, της Ευρωπαϊκής Επιτροπής και της 
Τράπεζας της Ελλάδος και άλλες επείγουσες διατάξεις 
για τη μείωση του δημοσίου χρέους και τη διάσωση της 
εθνικής οικονομίας» και άλλες διατάξεις» (ΦΕΚ 41/Α'), 
ε) του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του Π.Δ/τος 63/2005 (ΦΕΚ 98/Α), 
στ) του άρθρου 34 του Ν. 2519/1997 «Ανάπτυξη και 
εκσυγχρονισμός του ΕΣΥ, οργάνωση των υγειονομικών 
υπηρεσιών, ρυθμίσεις για το φάρμακο και άλλες διατά¬ 
ξεις» (ΦΕΚ 165/Α'), όπως έχει τροποποιηθεί και ισχύει. 

ζ) Της παρ. 1 του άρθρου 25 του Ν. 1397/1983 «Εθνικό 
Σύστημα Υγείας» (ΦΕΚ 143/Α'), 
η) του άρθρου 4 του Ν. 3754/2009 «Ρύθμιση όρων 
απασχόλησης των νοσοκομειακών ιατρών του ΕΣΥ σύμ¬ 
φωνα με το Π.Δ. 76/2005 και άλλες διατάξεις», όπως έχει 
τροποποιηθεί και ισχύει (ΦΕΚ 43/Α'), 
θ) Του άρθρου 8 του Ν. 3868/2010 «Αναβάθμιση του 
ΕΣΥ και λοιπές διατάξεις αρμοδιότητας Υπουργείου 
Υγείας και Κοινωνικής Αλληλεγγύης» (ΦΕΚ 129/Α'), 
ι) του κεφαλαίου Β' του Ν. 4025/2011 «Ανασυγκρότηση 
Φορέων Κοινωνικής Αλληλεγγύης, Κέντρα Αποκατάστα- 

σης, αναδιάρθρωση ΕΣΥ και άλλες διατάξεις» (ΦΕΚ 228/ 
Α'), όπως ισχύει, 

ια) του Ν. 1568/1985 (ΦΕΚ 177/Α') «Υγιεινή - Ασφάλεια 
Εργαζομένων όπως επεκτάθηκαν με τις διατάξεις της 
κοινής υπουργικής απόφασης αριθμ. 88555/3293/1988 
(ΦΕΚ 721/Β') «Υγιεινή και ασφάλεια του προσωπικού του 
Δημοσίου, των Ν.Π.Δ.Δ. και των ΟΤΑ» που κυρώθηκε με 
το άρθρο 39 του Ν. 1836/1989 και του Π.Δ. 17/1996 «Μέτρα 
για την βελτίωση της ασφάλειας και της υγείας των 
εργαζόμενων κατά την εργασία σε συμμόρφωση με τις 
οδηγίες 89/391/ΕΟΚ και 91/383/ΕΟΚ» (ΦΕΚ ΙΙ/Α'), 
ιβ) του άρθρου 5 του Π.Δ. 294/1988 (ΦΕΚ 138/Α') «Ελά¬ 
χιστος χρόνος απασχόλησης τεχνικού ασφαλείας και 
ιατρού εργασίας, επίπεδο γνώσεων και ειδικότητα τε¬ 
χνικού ασφαλείας για τις επιχειρήσεις, εκμεταλλεύσεις 
και εργασίες του άρθρου 1 παρ. 1 του Ν. 1568/1985 (ΦΕΚ 
177/Α') «Υγιεινή και ασφάλεια των εργαζομένων», 
ιγ) του Π.Δ/τος 87/1986 «Ενιαίο Πλαίσιο Οργάνωσης 
Νοσοκομείων» (ΦΕΚ 32/Α'), 
ιδ) την υπ’ αριθμ. πρωτ. Υ4α/11549/13 ΚΥΑ «Σύσταση- 
Κατάργηση θέσεων ειδικευμένων γιατρών ΕΣΥ σε Νο¬ 
σοκομεία και Νοσ. Μονάδες αρμοδιότητας της 2ης ΥΠΕ 
ΑΤΙΚΗΣ» (ΦΕΚ 1289/Β72013). 

2. Την Υ48/09-07-2012 υπουργική απόφαση «Καθορι¬ 
σμός αρμοδιοτήτων του Αναπληρωτή Υπουργού Οικο¬ 
νομικών Χρήστου Σταϊκούρα» (ΦΕΚ 2105/Β'/2012). 

3. Τα υπ’ αριθμ. πρωτ. ΔΑΑΔ15341/13264/19-6-2013 και 
ΔΑΑΔ 17078/14847/11-7-2013 έγγραφα του Διοικητή της 
2ης Υ.ΠΕ. 

4. Την υπ’ αριθμ. 27η/11-7-2013 (θέμα 2ο) απόφαση του 
ΚΕ.Σ.Υ.ΠΕ. 

5. Το γεγονός ότι από την εφαρμογή των διατάξεων 
της απόφασης αυτής δεν προκαλείται επιπλέον δαπάνη, 
αποφασίζουμε: 

Η υπ’ αριθμ. πρωτ. Υ4α/οικ.122810/20-12-2012 κοινή 
υπουργική απόφαση «Οργανισμός του Γενικού Νοσο¬ 
κομείου Χίου «Σκυλίτσειο» (ΦΕΚ 3461/Β'/2012), τροπο¬ 
ποιείται και συμπληρώνεται ως ακολούθως: 

Αρθρο 1 

Στην περίπτωση Β της παρ. 1 του άρθρου 5 προστί¬ 
θεται Αυτοτελές Τμήμα Κλινικής Διατροφής και ως εκ 
τούτου το εν λόγω εδάφιο καθώς και η παρ. 2 αντικα¬ 
θίστανται ως ακολούθως: 

«Β. ΑΥΤΟΤΕΛΗ ΤΜΗΜΑΤΑ 
α. Οργάνωσης και Πληροφορικής 
β. Κλινικής Διατροφής 

2. Κάθε Υπηρεσία, Αυτοτελές Τμήμα και Ειδικό Γρα¬ 
φείο έχει τη δική του ιεραρχική διάρθρωση και συ¬ 
γκρότηση. Τα Αυτοτελή Τμήματα και το Ειδικό Γραφείο 
υπάγονται απευθείας στον Διοικητή του Νοσοκομείου» 
Κατά τα λοιπά το τροποποιημένο και συμπληρωμένο 
άρθρο παραμένει ως έχει. 

Αρθρο 2 

1. Στο εδάφιο Γ της παρ. 1 του άρθρου 6 το Τμήμα 
Διαιτολογίας-Διατροφής καταργείται. 

2. Στο τέλος της παρ. 3 του άρθρου 6 προστίθεται 
το εδάφιο «Επίσης λειτουργεί Συμβουλευτικό Γ ραφείο 
Διατροφής σύμφωνα με τις διατάξεις του άρθρου 134 
του Ν. 4052/2012». 

Κατά τα λοιπά το τροποποιημένο και συμπληρωμένο 
άρθρο παραμένει ως έχει. 


Αρθρο 3 

Η παρ. 5 του άρθρου 9 «ΑΡΜΟΔΙΟΤΗΤΕΣ ΙΑΤΡΙΚΗΣ 
ΥΠΗΡΕΣΙΑΣ» καταργείται και η παρ. 2 αντικαθίσταται 
ως ακολούθως: 

«2. Αρμοδιότητες του Φαρμακευτικού Τμήματος: 

Το Φαρμακευτικό Τμήμα, λειτουργεί σύμφωνα με τη 
κείμενη φαρμακευτική νομοθεσία - όπως αυτή ισχύει 
κάθε φορά - και έχει τις εξής αρμοδιότητες: 

1. Την εφαρμογή και προαγωγή της Φαρμακευτικής 
Επιστήμης, της συνεχιζόμενης εκπαίδευσης, επιμόρφω¬ 
σης και έρευνας στον τομέα αυτό. 

2. Τη συμβολή στην καθιέρωση ορθής, ασφαλούς, ωφέ¬ 
λιμης αλλά και οικονομικά συμφέρουσας φαρμακευτι¬ 
κής πολιτικής για τους ασθενείς, και τα νοσηλευτικά 
ιδρύματα. 

3. Τον προγραμματισμό προμηθειών φαρμάκων, την 
αποθήκευση, την φύλαξη, την συντήρηση, την ταξινόμη¬ 
ση, την διανομή, την διακίνηση και τη διαχείριση φαρ¬ 
μακευτικού και λοιπού υλικού αρμοδιότητας του ΕΟΦ. 

4. Την εφαρμογή κατάλληλων συστημάτων διάθεσης 
και παρακολούθησης των φαρμάκων για την ασφαλή 
χορήγηση και χρήση τους από τους ασθενείς. 

5. Τ ον επιστημονικό έλεγχο της προς εκτέλεση συντα- 
γογραφίας για αποφυγή φαρμακευτικών σφαλμάτων. 

6. Την εκτέλεση οποιοσδήποτε συνταγής θα ζητήσει 
ιατρικό τμήμα καθώς και τον έλεγχο των προς εκτέλεση 
συνταγών. 

7. Την παρασκευή ιδιοσκευασμάτων. 

8. Την ενεργό συμμετοχή στη διεξαγωγή κλινικών 
μελετών. 

Κατά τα λοιπά το τροποποιημένο και συμπληρωμένο 
άρθρο παραμένει ως έχει. 

Αρθρο 4 

Το άρθρο 12 «ΑΡΜΟΔΙΟΤΗΤΕΣ ΤΟΥ ΑΥΤΟΤΕΛΟΥΣ 
ΤΜΗΜΑΤΟΣ ΟΡΓΑΝΩΣΗΣ ΚΑΙ ΠΛΗΡΟΦΟΡΙΚΗΣ» μετονο¬ 
μάζεται σε «ΑΡΜΟΔΙΟΤΗΤΕΣ ΑΥΤΟΤΕΛΩΝ ΤΜΗΜΑΤΩΝ» 
και περιλαμβάνονται οι αρμοδιότητες του Αυτοτελούς 
Τμήματος Οργάνωσης και Πληροφορικής, όπως αυτές 
περιγράφονται στο υφιστάμενο άρθρο 12 και αριθμού- 
νται ως παράγραφος 1, και προστίθενται οι αρμοδιό¬ 
τητες του Αυτοτελούς Τμήματος Κλινικής Διατροφής 
οι οποίες αριθμούνται ως παράγραφος 2 και έχουν ως 
ακολούθως: 

«2. ΑΡΜΟΔΙΟΤΗΤΕΣ ΑΥΤΟΤΕΛΟΥΣ ΤΜΗΜΑΤΟΣ ΚΛΙ¬ 
ΝΙΚΗΣ ΔΙΑΤΡΟΦΗΣ 

Φροντίζει για τη διατροφική υποστήριξη των ασθενών, 
είτε αυτοί νοσηλεύονται είτε αυτοί επισκέπτονται τα 
τακτικά εξωτερικά ιατρεία, με ελεύθερη ή ειδική διαι¬ 
τητική αγωγή, την πληροφόρηση και εκπαίδευση τους, 
καθώς και την καταπολέμηση του υποσιτισμού και της 
δυσθρεψίας, δηλαδή των προβλημάτων που απορρέουν 
από την παχυσαρκία ή από την ανεπαρκή ποσοτικά ή 
και ποιοτικά διατροφική υποστήριξή τους. 

Τ ο τμήμα αυτό μπορεί να αναλαμβάνει σε συνεργασία 
με την 3η Υγειονομική Περιφέρεια ή με το Υπουργείο 
Υγείας, την ενημέρωση και εκπαίδευση του πληθυσμού 
στα πλαίσια της πρωτοβάθμιας περίθαλψης υγείας, με 
στόχο την προστασία και προαγωγή της υγείας». 

Αρθρο 5 

Στο άρθρο 14 «ΘΕΣΕΙΣ ΠΡΟΣΩΠΙΚΟΥ» στις παρ. 2, 3, 
4, και 6 επέρχονται οι κάτωθι αλλαγές: 

1. Στην περίπτωση Α της παρ. 2 καταργούνται και 
συστήνονται ανά ειδικότητα θέσεις ειδικευμένων ια- 

τρών ΕΣΥ, προστίθεται η ειδικότητα της Νεφρολογίας 
στις θέσεις της ΜΕΘ και οι συγκεκριμένες ειδικότητες 
διαμορφώνονται ως εξής: 


ΕΙΔΙΚΟΤΗΤΑ 

ΚΑΤΑΡΓΗΣΗ 

ΤΕΛΙΚΗ 

ΔΙΑΜΟΡΦΩΣΗ 

ΑΡΙΘΜΟΥ 

ΘΕΣΕΩΝ 

ΠΑΘΟΛΟΓΙΑΣ 

1 

4 

ΟΦΘΑΛΜΟΛΟΓΙΑΣ 

1 

2 

ΙΑΤΡΙΚΗΣ 

ΒΙΟΠΑΘΟΛΟΓΙΑΣ 

1 

2 

ΑΚΤΙΝΟΔΙΑΓΝΩΣΤΙΚΗΣ 

1 

4 


ΕΙΔΙΚΟΤΗΤΑ 

ΣΥΣΤΑΣΗ 

ΤΕΛΙΚΗ 
ΔΙΑΜΟΡΦΩΣΗ 
ΑΡΙΘΜΟΥ ΘΕΣΕΩΝ 

ΑΙΜΑΤΟΛΟΓΙΑΣ 

Ή ΙΑΤΡΙΚΗΣ 
ΒΙΟΠΑΘΟΛΟΓΙΑΣ 

Ή ΠΑΘΟΛΟΓΙΑΣ 

1 

2 

ΚΑΡΔΙΟΛΟΓΙΑΣ 

1 

5 

ΠΑΘΟΛΟΓΙΚΗΣ 

ΟΓΚΟΛΟΓΙΑΣ 

1 

1 

ΝΕΥΡΟΧΕΙΡΟΥΡΓΙΚΗΣ 

1 

1 

ΠΑΘΟΛΟΓΙΑΣ Ή 
ΚΑΡΔΙΟΛΟΓΙΑΣ Ή 
ΑΝΑΙΣΘΗΣΙΟΛΟΓΙΑΣΉ 
ΠΝΕΥΜΟΝΟΛΟΓΙΑΣ - 
ΦΥΜΑΤΙΟΛΟΓΙΑΣ Ή 
ΧΕΙΡΟΥΡΓΙΚΗΣ Ή 
ΝΕΦΡΟΛΟΓΙΑΣ 

0 

3 


Για την κάλυψη θέσεων στη ΜΕΘ εκτός της κατο¬ 
χής του τίτλου μιας (1) εκ των ανωτέρω ειδικοτήτων 
(ΠΑΘΟΛΟΓΙΑΣ Ή ΚΑΡΔΙΟΛΟΓΙΑΣ Ή ΑΝΑΙΣΟΗΣΙΟΛΟΓΙ- 
ΑΣ Ή ΠΝΕΥΜΟΝΟΛΟΓΙΑΣ Ή ΧΕΙΡΟΥΡΓΙΚΗΣ Ή ΝΕΦΡΟ¬ 
ΛΟΓΙΑΣ), απαιτείται και η συνδρομή των προϋποθέσεων 
του άρθρου 84 του Ν. 2071/92, όπως έχει τροποποιη¬ 
θεί και ισχύει. 

2. Στην περίπτωση Α. ΜΟΝΙΜΟ ΠΡΟΣΩΠΙΚΟ, I, επέρ¬ 
χονται οι κάτωθι αλλαγές: 

• Σύσταση μίας (1) θέσης του κλάδου Νοσοκομειακών 
Φαρμακοποιών 

Ως εκ τούτου, ο συγκεκριμένος κλάδος διαμορφώνεται 
ως ακολούθως: I. ΚΛΑΔΟΣ ΝΟΣΟΚΟΜΕΙΑΚΩΝ ΦΑΡΜΑ¬ 
ΚΟΠΟΙΩΝ Δύο (2) θέσεις 

3. Στην παρ. 3, II, III και IV επέρχονται οι κάτωθι αλ¬ 
λαγές: 

• σύσταση κλάδου ΤΕ Βρεφονηπιοκόμων με δύο (2) 
θέσεις 

• σύσταση τεσσάρων (4) θέσεων του κλάδου ΥΕ Βοηθ. 
Υγειονομικού Προσωπικού 

• κατάργηση επτά κενών (7) θέσεων του κλάδου ΔΕ 
Βοηθών Νοσηλευτικής 

Ως εκ τούτου, οι συγκεκριμένοι κλάδοι διαμορφώνο¬ 
νται ως ακολούθως: 

II. ΚΑΤΗΓΟΡΙΑ ΤΕ Κλάδος ΤΕ Βρεφονηπιοκόμων Δύο 
(2) θέσεις 

III. ΚΑΤΗΓΟΡΙΑ ΔΕ 


Κλάδος ΔΕ Βοηθών Νοσηλευτικής Εξήντα τρεις (63) 
θέσεις 

IV. ΚΑΤΗΓΟΡΙΑ ΥΕ 

Κλάδος ΥΕ Βοηθ. Υγειονομικού Προσωπικού Τριάντα 
(30) θέσεις 

Ο κλάδος αυτός περιλαμβάνει τις ειδικότητες: Νοσο¬ 
κόμων, Βοηθών θαλάμου, Μεταφορέων Ασθενών, Νε¬ 
κροτομών - Σαβανωτών - Αποτεφρωτών. 

Η κατανομή των θέσεων στις παραπάνω ειδικότητες 
γίνεται κάθε φορά με την απόφαση προκήρυξης αυτών. 

4. Στην παρ. 4, II επέρχονται οι κάτωθι αλλαγές: 

• απαλοιφή της ειδικότητας των Υπομηχανικών από 
τον κλάδο του ΤΕ Μηχανικών 
Ως εκ τούτου, ο συγκεκριμένος κλάδος διαμορφώνεται 
ως ακολούθως: 

II) ΚΑΤΗΓΟΡΙΑ ΤΕ 
Κλάδος ΤΕ Μηχανικών 
Δύο (2) θέσεις 

Ο Κλάδος αυτός περιλαμβάνει τις ειδικότητες: Τεχνο¬ 
λογίας Ιατρικών Οργάνων, Ηλεκτρονικών-Τεχνητών, Σχε¬ 
διαστών και άλλες συναφείς ειδικότητες. Η κατανομή 
των θέσεων στις ειδικότητες γίνεται κάθε φορά με την 
απόφαση προκήρυξης αυτών. Μια (1) εκ των άνω θέσεων 
δύναται να καταλαμβάνεται από Τεχνικό Ασφαλείας, 
σύμφωνα με τις ισχύουσες διατάξεις. 

5. Στην παρ. 6, II ο κλάδος ΔΕ Πρακτικών Νοσοκόμων 
αντικαθίσταται ως εξής: 

II) ©ΕΣΕΙΣ ΝΟΣΗΛΕΥΤΙΚΗΣ ΥΠΗΡΕΣΙΑΣ ΔΕ ΠΡΑΚΤΙΚΩΝ 
ΝΟΣΟΚΟΜΩΝ (προσωρινός) Δεκατέσσερις (14) θέσεις 

Αρθρο 6 

Το άρθρο 16 «ΠΡΟΪΣΤΑΜΕΝΟΙ ΥΠΗΡΕΣΙΩΝ» αντικαθί¬ 
σταται ως εξής: 

«1. Στην Ιατρική Υπηρεσία προΐσταται γιατρός Συντο¬ 
νιστής Διευθυντής. 

α. Στο Τμήμα Κοινωνικής Εργασίας προΐσταται υπάλ¬ 
ληλος του κλάδου ΤΕ Κοινωνικής Εργασίας. 

β. Στο Τμήμα Παραϊατρικού Προσωπικού προΐσταται 
υπάλληλος των κλάδων ΤΕ Ιατρικών Εργαστηρίων ή ΤΕ 
Ραδιολογίας-Ακτινολογίας ή ΤΕ Φυσικοθεραπείας ή ΤΕ 
Εργοθεραπείας ή ΤΕ Λογοθεραπείας. 

2. Στη Νοσηλευτική Υπηρεσία προΐστανταί: 

α. Στη Διεύθυνση και στους Τομείς υπάλληλοι των 
κλάδων ΠΕ ή ΤΕ Νοσηλευτικής. 

β. Στα Τμήματα υπάλληλοι των κλάδων ΠΕ Νοσηλευτι¬ 
κής ή ΤΕ Νοσηλευτικής ή ΤΕ Μαιευτικής, όταν πρόκειται 
για το Μαιευτικό-Γυναικολογικό Τμήμα. 

3. Στη Διοικητική-Οικονομική Υπηρεσία προΐστανταί: 
α. Στη Διεύθυνση Διοικητικού-Οικονομικού υπάλληλοι 

των κλάδων ΠΕ Διοικητικού-Οικονομικού ή ΠΕ Πληρο¬ 
φορικής ή ΤΕ Διοίκησης Μονάδων Υγείας και Πρόνοιας 
ή ΤΕ Λογιστικής. 

β. Στην Υποδιεύθυνση Διοικητικού-Οικονομικού υπάλ¬ 
ληλοι των κλάδων ΠΕ Διοικητικού-Οικονομικού ή ΠΕ 
Πληροφορικής ή ΤΕ Διοίκησης Μονάδων Υγείας και Πρό¬ 
νοιας ή ΤΕ Λογιστικής και στην Υποδιεύθυνση Τεχνικού 
υπάλληλοι των κλάδων ΠΕ Μηχανικών ή ΤΕ Μηχανικών. 

γ. Στα Τμήματα Διαχείρισης Ανθρώπινου Δυναμικού, 
Γραμματείας και Κίνησης Ασθενών υπάλληλοι των κλά¬ 
δων ΠΕ Διοικητικού-Οικονομικού ή ΤΕ Διοίκησης Μονά¬ 
δων Υγείας και Πρόνοιας ή ΤΕ Λογιστικής. 

δ. Στα Τμήματα Γραμματείας Εξωτερικών Ιατρείων, 
Επειγόντων Περιστατικών και ΚΕΦΙΑΠ και Επιστασίας- 
Ιματισμού υπάλληλοι των κλάδων ΠΕ Διοικητικού-Οικο- 

νομικού η ΤΕ Διοίκησης Μονάδων Υγείας και Πρόνοιας 
και αν δεν υπάρχουν υπάλληλος του κλάδου ΔΕ Διοι¬ 
κητικών Γ ραμματέων. 

ε. Στο Τμήμα Οικονομικού υπάλληλος των κλάδων 
ΠΕ Διοικητικού-Οικονομικού ή ΤΕ Διοίκησης Μονάδων 
Υγείας και Πρόνοιας ή ΤΕ Λογιστικής. 

στ. Στα Τμήματα Τεχνικού και Βιοϊατρικής Τεχνολο¬ 
γίας υπάλληλοι των κλάδων ΠΕ Μηχανικών ή ΤΕ Μη¬ 
χανικών και αν δεν υπάρχουν υπάλληλοι του κλάδου 
ΔΕ Τεχνικού. 

4. Στο Αυτοτελές Τμήμα Οργάνωσης και Πληροφορι¬ 
κής προ'ί'σταται υπάλληλος του κλάδου ΠΕ Πληροφορι¬ 
κής ή ΤΕ Πληροφορικής και αν δεν υπάρχει υπάλληλος 
του κλάδου ΔΕ Προσωπικού Η/Υ. 

5. Στο Αυτοτελές Τμήμα Κλινικής Διατροφής προΐστα- 
ται υπάλληλος των κλάδων ΠΕ Διαιτολογίας και αν δεν 
υπάρχει ΤΕ Διαιτολογίας-Διατροφής ή ΤΕ Τεχνολογίας 
Τροφίμων. 

6. Στο Ειδικό Γ ραφείο Υποστήριξης Πολίτη υπάλληλος 
των κλάδων ΠΕ Διοικητικού-Οικονομικού ή ΠΕ Νοσηλευ¬ 
τικής ή ΤΕ Διοίκησης Μονάδων Υγείας και Πρόνοιας ή 
ΤΕ Νοσηλευτικής και αν δεν υπάρχουν υπάλληλοι του 
κλάδου ΔΕ Διοικητικών Γ ραμματέων. 

Για την επιλογή των ανωτέρω Προϊσταμένων ισχύουν 
οι διατάξεις του Ν. 3528/2007, όπως αυτός ισχύει κάθε 
φορά.». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Απριλίου 2014 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 

ΟΙΚΟΝΟΜΙΚΩΝ ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΧΡΗΣΤΟΣ ΣΤΑΪΚΟΥΡΑΣ ΚΥΡΙΑΚΟΣ ΜΗΤΣΟΤΑΚΗΣ 

ΥΓΕΙΑΣ 

ΣΠΥΡΙΔΩΝ - ΑΔΩΝΙΣ ΓΕΩΡΓΙΑΔΗΣ 
-♦- 

Αριθμ. Υ9/οικ.38064 (3) 

Μηχανισμός αυτόματων επιστροφών ("οΙανν 03θ(<") έτους 

2014 δαπανών κλειστής και ανοικτής περίθαλψης. 

Ο ΥΦΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Τις διατάξεις του άρθρου 100 του Ν. 4172/2013 (ΦΕΚ 
Α' 167), όπως ισχύει σήμερα, «Φορολογία εισοδήματος, 
επείγοντα μέτρα εφαρμογής του Ν. 4046/2012, του 
Ν. 4093/2012 και του Ν. 4127/2013 και άλλες διατάξεις». 

2. Το υπ’ αριθμ. 63/2005 Π.Δ., άρθρ. 90, (ΦΕΚ Α' 98) 
«Κώδικας Νομοθεσίας για την κυβέρνηση και τα κυβερ¬ 
νητικά όργανα». 

3. Το υπ’ αριθμ. 85/2012 Π.Δ, άρθρα 2 και 4, (ΦΕΚ Α' 
141) «Ιδρυση και μετονομασία Υπουργείων, μεταφορά 
και κατάργηση υπηρεσιών. 

4. Το υπ’ αριθμ. Π.Δ. 95/2000 (ΦΕΚ Α' 76) «Οργανισμός 
του Υπουργείου Υγείας και Πρόνοιας», όπως έχει τρο¬ 
ποποιηθεί και ισχύει. 

5. Την υπ’ αριθμ. 3402/3-7-13 απόφαση του Πρωθυ¬ 
πουργού και του Υπουργού Υγείας (ΦΕΚ 1642/Β'/2013) 
«Ανάθεση αρμοδιοτήτων στον Υφυπουργό Υγείας Αντώ¬ 
νιο Μπέζα». 

6. Την υπ’ αριθμ. Γ.Υ/οικ.6160/29-10-2013(ΦΕΚ 2761/ 
Β'/30-10-2013), Συμπλήρωση της υπ’ αριθμ. 3402/3-7-2013 


απόφασης του Πρωθυπουργού και του Υπουργού Υγεί¬ 
ας «Ανάθεση αρμοδιοτήτων στον Υφυπουργό Υγείας 
Αντώνιο Μπέζα». 

7. Την υπ’ αριθμ. οικ. 14025/23-7-2013 «Μηχανισμός αυ¬ 
τόματων επιστροφών (οΙανν όαοΙή έτους 2013 δαπανών 
νοσηλείας, διαγνωστικών εξετάσεων και φυσικοθερα¬ 
πείας» απόφαση του Υπουργού Υγείας (ΦΕΚ Β' 1789). 

8. Την υπ’ αριθμ. Υ9/οικ. 77307/22-08-2013 «Αντικατά¬ 
σταση της υπ’ αριθμ.οικ. 14025/23-7-13 απόφασης του 
Υπουργού Υγείας (ΦΕΚ Β' 1789) «Μηχανισμός αυτομάτων 
επιστροφών (οΙανν 03θΙ<) έτους 2013 δαπανών νοσηλείας, 
διαγνωστικών εξετάσεων και φυσικοθεραπείας», από¬ 
φαση του Υπουργού Υγείας (ΦΕΚ Β' 2045). 

10. Το γεγονός ότι από την παρούσα δεν προκύπτει 
δαπάνη εις βάρος του Κρατικού Προϋπολογισμού, απο¬ 
φασίζουμε: 

1. Η μηνιαία δαπάνη του Εθνικού Οργανισμού Παροχής 
Υπηρεσιών Υγείας (Ε.Ο.Π.Υ.Υ.) για ιδιωτικές κλινικές, νο¬ 
σοκομεία, κέντρα αποκατάστασης, ψυχιατρικές κλινικές, 
κέντρα αιμοκάθαρσης, κάθε άλλης ιδιωτικής ή ειδικού 
καθεστώτος μονάδας παροχής υπηρεσιών υγείας (κάθε 
είδους) ιδιωτικών διαγνωστικών κέντρων και εργαστη¬ 
ρίων φυσιοθεραπευτών και των υπολοίπων συμβεβλη¬ 
μένων ιδιωτών παροχών υπηρεσιών υγείας, δεν μπορεί 
να υπερβαίνει το 1/12 των εγκεκριμένων πιστώσεων του 
προϋπολογισμού του Ε.Ο.Π.Υ.Υ., που εγγράφονται στους 
οικείους Κωδικούς Αριθμούς Εξόδων (ΚΑΕ) 0673.01 (ιδι¬ 
ώτες πάροχοι κλειστής περίθαλψης) και 0671.01 (ιδιώτες 
πάροχοι ανοικτής περίθαλψης), για το 2014. Συγκεκρι¬ 
μένα ο προϋπολογισμός της δαπάνης του Ε.Ο.Π.Υ.Υ. για 
το 2014, δεν μπορεί να υπερβεί για την κλειστή περίθαλψη 
το ποσό των 384.000.000 € (συμπεριλαμβανομένου του Φό¬ 
ρου Προστιθέμενης Αξίας) και για την ανοικτή περίθαλψη 
(διαγνωστικές εξετάσεις - πράξεις, φυσικοθεραπείες, αι¬ 
μοκαθάρσεις) το ποσό των 506.100.000 € (συμπεριλαμ¬ 
βανομένου του Φόρου Προστιθέμενης Αξίας). 

Το υπερβάλλον ποσό αναζητείται εκ μέρους του 
Ε.Ο.Π.Υ.Υ. από τους συμβεβλημένους ιδιώτες παρόχους 
των ανωτέρω υπηρεσιών υγείας. 

2. Το ανωτέρω υπερβάλλον ποσό υπολογίζεται σε εξα¬ 
μηνιαία βάση και καταβάλλεται από τους ως άνω συμ¬ 
βεβλημένους ιδιώτες παρόχους υπηρεσιών υγείας, εντός 
μηνάς από την έγγραφη ατομική ειδοποίησή τους, σε 
λογαριασμό τραπέζης που θα υποδείξει ο Ε.Ο.Π.Υ.Υ. Σε 
περίπτωση απράκτου παρελεύσεως της ως άνω προθε¬ 
σμίας, το Διοικητικό Συμβούλιο του Ε.Ο.Π.Υ.Υ. αναστέλλει 
αυτοδικαίως και αζημίως ως προς αυτόν, τη σύμβαση 
του συμβεβλημένου παρόχου με τον Ε.Ο.Π.Υ.Υ., για το 
χρονικό διάστημα μέχρι την καταβολή του συνολικού 
οφειλομένου ποσού εντόκως από αυτόν (πάροχο) του 
ποσού ή την είσπραξη του κατά τις διατάξεις του Κώ¬ 
δικα Είσπραξης Δημοσίων Εσόδων (Κ.Ε.Δ.Ε.). 

3. Ως βάση υπολογισμού του ποσού επιστροφής που 
αντιστοιχεί, ανά μήνα, σε κάθε συμβεβλημένο πάροχο 
χρησιμοποιείται ο μηνιαίος λογαριασμός που αυτός 
υποβάλει στον Ε.Ο.Π.Υ.Υ., έναντι των παρεχόμενων για 
το αντίστοιχο χρονικό διάστημα υπηρεσιών υγείας 
στους ασφαλισμένους του. Δεν αναγνωρίζονται και 
δεν αποζημιώνονται από τον Ε.Ο.Π.Υ.Υ. δαπάνες που 
υποβάλλονται σε αυτόν μετά την πάροδο είκοσι (20) 
ημερών από τη λήξη έκαστου ημερολογιακού μήνα. 

4. Το συνολικό ποσό της επιστροφής ("οΙενν όβοΚ') υπο¬ 
λογίζεται σε εξαμηνιαία βάση, στη βάση της διαφοράς 

ανάμεσα στην προϋπολογισμένη και την πραγματική 
δαπάνη, που προκύπτει από την αιτούμενη από τους 
παρόχους δαπάνη, αφού αφαιρεθούν τυχόν επιστροφές 
("ΓθάαΙθε"), τυχόν άλλες εκπτώσεις, σφάλματα και μη 
αποδεκτές δαπάνες κατά το χρόνο υπολογισμού. 

Το οριστικό ποσό της επιστροφής ("οΙενν όβοΚ 1 ) υπολο¬ 
γίζεται επί εκκαθαρισμένων οφειλών του Ε.Ο.Π.Υ.Υ. προς 
τους συμβεβλημένους παρόχους, που δημιουργήθηκαν 
εντός του ιδίου έτους (2014). 

Το ποσό που αντιστοιχεί σε κάθε πάροχο υπολογί¬ 
ζεται ανάλογα με το μερίδιο του στο σύνολο της τελι¬ 
κής δαπάνης της αντίστοιχης κατηγορίας παρεχόμενης 
υπηρεσίας, σταθμιζομένων των τυχόν μη αποδεκτών 
δαπανών. 

5. Ο Ε.Ο.Π.Υ.Υ. δύναται να συμψηφίζει το παραπάνω 
πόσο με ισόποση οφειλή του προς τους αναφερόμε- 
νους στην προηγούμενη παράγραφο ιδιώτες παρόχους 
για την παροχή από αυτούς προς τον Ε.Ο.Π.Υ.Υ. υπη¬ 
ρεσιών υγείας. Ο συμψηφισμός αρχικά γίνεται μεταξύ 
των ως άνω επιστρεφόμενων ποσών και των οφειλών 
του Ε.Ο.Π.Υ.Υ. προς τους ιδιώτες παρόχους υπηρεσιών 
υγείας, που δημιουργήθηκαν εντός του ίδιου (2014) ή/ 
και του προηγούμενου έτους (2013). 

Ο οριστικός και τελικός συμψηφισμός γίνεται μεταξύ 
επιστρεφόμενων ποσών από τους ιδιώτες παρόχους 
υπηρεσιών υγείας και εκκαθαρισμένων οφειλών του 
Ε.Ο.Π.Υ.Υ. 

6. Η απόφαση έχει αναδρομική ισχύ από 01-1-2014 και 
διάρκεια έως και 31-12-2014. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Απριλίου 2014 

Ο ΥΦΥΠΟΥΡΓΟΣ 

ΑΝΤΩΝΙΟΣ ΜΠΕΖΑΣ 
-♦- 

Αριθμ. Υ9/οικ. 38071 (4) 

Μηχανισμός αυτόματων επιστροφών ("οΙανν όεοΚ') 
φαρμακευτικής δαπάνης έτους 2014 και 2015. 

Ο ΥΦΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Τις διατάξεις του άρθρου 11 του Ν. 4052/2012(ΦΕΚ 
41/Α'/2012), όπως τροποποιήθηκε με το νόμο 4093/2012 
(ΦΕΚ 222/Α72012). 

2. Την υπ’ αριθμ. Γ.Υ./οικ.6161/30-10-2013 (ΦΕΚ 2761/ 
Β730.10.2013) «Συμπλήρωση της υπ’ αριθμ. 3402/3.7.2013 
απόφασης του Πρωθυπουργού (ΦΕΚ 1642/Β730.10.2013) 
«Ανάθεση αρμοδιοτήτων στον Υφυπουργό Υγείας Αντώ¬ 
νιο Μπέζα». 

3. Την υπ’ αριθμ. Γ.Π. 110040/15.11.2012 υπουργική από¬ 
φαση (ΦΕΚ 3034/Β/2012) «Μηχανισμός αυτόματων επι¬ 
στροφών (ΟΙανν Β3 οΙ<) έτους 2012. 

4. Την υπ’ αριθμ. Γ.Π. 110034/15.11.2012 υπουργική από¬ 
φαση (ΦΕΚ 3035/Β/2012) «Μηχανισμός αυτόματων επι¬ 
στροφών (ΟΙβνν Β3 οΙ<) έτους 2013. 

5. Την υπ’ αριθμ. Υ9/οικ.76818/9-8-2013 «Τροποποίηση 
της αριθμ. οικ. 110034/15-11-2012 απόφασης του Υπουρ¬ 
γού Υγείας (ΦΕΚ Β' 3035), με τίτλο «Μηχανισμός αυτο¬ 
μάτων επιστροφών (οΐβνν ό3θΙ<) έτους 2013». 


6. Το γεγονός ότι από την παρούσα δεν προκύπτει 
δαπάνη εις βάρος του Κρατικού Προϋπολογισμού, απο¬ 
φασίζουμε: 

1. Ο προϋπολογισμός της φαρμακευτικής δαπάνης του 
ΕΟΠΥΥ δεν μπορεί να υπερβεί το ποσό των 2.000 εκατ. €, 
συμπεριλαμβανομένου του Φ.Π.Α., για το σύνολο του 
έτους 2014 και επίσης το ποσό των 2.000 εκατ. € για το 
σύνολο του έτους 2015. Το ανωτέρω ποσό κατανέμεται 
σε δύο ίσα μέρη, του 1.000 εκατ. €, στα δύο εξάμηνα του 
εκάστοτε έτους. Κάθε μήνα υπολογίζεται η διαμόρφωση 
της δαπάνης σε σχέση με το μηνιαίο στόχο, ενώ το 
τελικό υπερβάλλον ποσό υπολογίζεται σε εξαμηνιαία 
βάση. Η διαμόρφωση της δαπάνης υπολογίζεται μηνι¬ 
αία σε αναλογική σχέση με το στόχο στο αντίστοιχο 
χρονικό διάστημα. 

2. Για την παρακολούθηση της εξέλιξης της φαρμα¬ 
κευτικής δαπάνης σε σχέση με τους στόχους, δύναται 
το ποσό της υπέρβασης να προσδιορίζεται από τον 
ΕΟΠΥΥ σύμφωνα με τις διαχρονικές τάσεις και την ανα¬ 
μενόμενη χρονική απόδοση των μέτρων και διοικητικών 
παρεμβάσεων που έχουν ήδη δρομολογηθεί, ανεξάρ¬ 
τητα από το οΐβνν 03θΙ< του αντίστοιχου εξαμήνου, το 
οποίο υπολογίζεται με βάση τα οριζόμενα στην παρ. 1. 

3. Τυχόν υπερβάλλουσα δαπάνη υπολογίζεται σε εξα¬ 
μηνιαία βάση, σύμφωνα με το ποσό που προκύπτει από 
τη διαφορά της προβλεπόμενης από την πραγματική 
καθαρή φαρμακευτική δαπάνη του φορέα, η οποία προ¬ 
κύπτει αφού αφαιρεθούν τα ποσά επιστροφής και οι 
εκπτώσεις που προβλέπει η κείμενη νομοθεσία, καθώς 
και τυχόν εκπτώσεις ή/ και επιστροφές που προκύπτουν 
στο πλαίσιο ειδικών συμφωνιών και διαπραγματεύσεων. 

4. Στην περίπτωση που στο τέλος κάθε εξαμήνου 
το σύνολο της δαπάνης του ΕΟΠΥΥ έχει υπερβεί το 
προκαθορισμένο ποσό, το υπόλοιπο αναζητείται από 
τις φαρμακευτικές εταιρείες ή ΚΑΚ (Κατόχους Αδειας 
Κυκλοφορίας) φαρμακευτικών προϊόντων και είτε κα¬ 
ταβάλλεται σε ειδικό λογαριασμό που υποδεικνύει ο 
ΕΟΠΥΥ, είτε συμψηφίζεται από τον ΕΟΠΥΥ με ισόποσες 
οφειλές του προς ΚΑΚ από την προμήθεια φαρμακευτι¬ 
κών ιδιοσκευασμάτων για τις ανάγκες των φαρμακείων 
του, είτε συμψηφίζεται με απαιτήσεις των φαρμακευτι¬ 
κών εταιρειών ή ΚΑΚ από τα Δημόσια Νοσοκομεία για 
φάρμακα έναντι νοσηλίων ασφαλισμένων του ΕΟΠΥΥ, 
σύμφωνα με τις προβλέψεις της κείμενης νομοθεσίας. 
Ο συμψηφισμός γίνεται μόνο μεταξύ επιστρεφομένων 
από τις φαρμακευτικές εταιρείες ή ΚΑΚ φαρμακευτι¬ 
κών προϊόντων ποσών και εκκαθαρισμένων οφειλών 
του ΕΟΠΥΥ προς φαρμακευτικές εταιρείες ή ΚΑΚ, που 
δημιουργήθηκαν εντός του ίδιου έτους. 

5. Το ποσό της επιστροφής ανά φαρμακευτική εται¬ 
ρεία ή ΚΑΚ υπολογίζεται από τον ΕΟΠΥΥ με βάση τα 
πραγματικά στοιχεία του εξαμήνου που διαθέτει ο ΕΟ- 
ΠΥΥ από το σύστημα ηλεκτρονικής συνταγογράφησης 
και το σύστημα σάρωσης συνταγών αναφορικά με το 
μερίδιο της εκάστοτε φαρμακευτικής εταιρείας ή ΚΑΚ 
στη δαπάνη. 

6. Ειδικότερα, η δαπάνη των φαρμακείων του ΕΟΠΥΥ 
προκύπτει από το άθροισμα των τιμολογίων που εκδίδο- 
νται από τις φαρμακευτικές εταιρείες που έχουν συναλ¬ 
λαγές με τα φαρμακεία του. Στην τελική διαμόρφωση 
της δαπάνης αφαιρείται η θεσμοθετημένη έκπτωση 
επί της νοσοκομειακής τιμής καθώς και οποιαδήποτε 





16496 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


έκπτωση προς τον ΕΟΠΥΥ που προκύπτει μετά από 
συμφωνία με τις φαρμακευτικές εταιρείες. 

7. Η δαπάνη του ΕΟΠΠΥ για τις πληρωμές των ιδιω¬ 
τικών φαρμακείων προκύπτει από το αιτούμενο προς 
απόδοση ποσό από τους φαρμακοποιούς με βάση τα 
τιμολόγια τους για τους λογαριασμούς συνταγών που 
εκτελούνται στους μήνες αναφοράς και λογαριασμούς 
που για λόγους όπως καθυστερήσεις υποβολών και ιδι¬ 
αίτερης επεξεργασίας λόγω εκχωρήσεων, κατασχέσεων 
και οφειλών σε ΔΟΥ κλπ., επεξεργάζονται και πληρώνο¬ 
νται στους μήνες αναφοράς. Η δαπάνη για τα ιδιωτικά 
φαρμακεία προκύπτει από το άθροισμα των πληρωμών 
που γίνονται μέσω της ΚΜΕΣ και των πληρωμών μέσω 
των Περιφερειακών Διευθύνσεων του ΕΟΠΥΥ. 

8. Το τελικό ποσό της φαρμακευτικής δαπάνης προ¬ 
κύπτει αφού από το παραπάνω ποσό αφαιρεθούν τα 
ΓβόαΙθδ των φαρμακευτικών εταιρειών ή ΚΑΚ του άρ¬ 
θρου 22 του Ν. 4052/2012 (9% επί της τιμής παραγω¬ 
γού καθώς και το πρόσθετο κλιμακούμενο ι·οβ3ΐο στην 
τιμή παραγωγού), τα γθ 03(8 των άρθρων 24 & 26 του 
Ν. 4052/2012, που αφορούν στα ιδιωτικά φαρμακεία και 
η δαπάνη των φαρμάκων με ένδειξη για νοσοκομειακή 
μόνο χρήση, που παρέχονται από τα φαρμακεία του 
ΕΟΠΥΥ. 

9. Λαμβάνοντας υπόψη τα παραπάνω υπολογίζεται σε 
εξαμηνιαία βάση η τελική υπέρβαση από το στόχο. Το 
ποσό υπέρβασης επιμερίζεται σε κάθε φαρμακευτική 
εταιρεία ή ΚΑΚ, με βάση τις ποσότητες που αποδεδειγ¬ 
μένα έχουν αποζημιωθεί από τον ΕΟΠΥΥ, όπως αυτές 
προκύπτουν από την ηλεκτρονική συνταγογράφηση και 
το σύστημα σάρωσης των συνταγών και προσδιορίζεται 
η συμμετοχή κάθε φαρμάκου στη διαμόρφωση της δα¬ 
πάνης πολλαπλασιάζοντας την ποσότητα επί την τιμή 
τους, αφαιρώντας το Φ.Π.Α. Στον προσδιορισμό των 
μεριδίων αγοράς των φαρμακευτικών εταιρειών ή ΚΑΚ 
τα φάρμακα που χορηγούνται από τα ιδιωτικά φαρ¬ 
μακεία συμμετέχουν με τη λιανική τους τιμή, μετά την 
αφαίρεση του Φ.Π.Α., και τα φάρμακα που χορηγούνται 
από τα φαρμακεία του ΕΟΠΥΥ με την τελική τιμή πώ¬ 


λησης τους μετά την αφαίρεση του Φ.Π.Α. Τα φάρμακα 
αποκλειστικής νοσοκομειακής χρήσης, τα οποία έχουν 
αφαιρεθεί από την εκτίμηση της εξωνοσοκομειακής 
δαπάνης αφαιρούνται και από το μερίδιο αγοράς των 
φαρμακευτικών εταιρειών που τα διαθέτουν. 

10. Από το άθροισμα των ποσών για όλα τα προϊό¬ 
ντα προσδιορίζεται ο τελικός κύκλος εργασιών κάθε 
εταιρείας που προκύπτει από τη συνταγογράφηση για 
ασφαλισμένους του ΕΟΠΥΥ και από την κατάταξη όλων 
των εταιρειών και των κύκλων εργασιών τους για τον 
ΕΟΠΥΥ προκύπτουν τα τελικά μερίδια αγοράς, με βάση 
τα οποία επιμερίζεται το ποσό της υπέρβασης της φαρ¬ 
μακευτικής δαπάνης. 

11. Ο ΕΟΠΥΥ δύναται να θέτει ειδικότερους ετήσιους 
και εξαμηνιαίους προϋπολογισμούς φαρμακευτικής δα¬ 
πάνης, είτε για συγκεκριμένα μεμονωμένα φάρμακα, 
είτε για όλα τα φάρμακα μιας συγκεκριμένης δραστικής 
ουσίας (ΑΤ05), είτε για όλα τα φάρμακα μια συγκεκρι¬ 
μένης θεραπευτικής κατηγορίας (ΑΤ04). Η ρύθμιση αυτή 
δύναται να εφαρμόζεται ειδικότερα σε περιπτώσεις ει¬ 
σαγωγής πολλών νέων φαρμάκων σε συγκεκριμένες 
θεραπευτικές κατηγορίες. Οι στόχοι πρέπει να είναι 
τεκμηριωμένοι και να βασίζονται, είτε σε επιδημιολογικά 
δεδομένα, είτε στη βάση της δαπάνης του προηγούμε¬ 
νου έτους στην εκάστοτε κατηγορία. 

12. Ο ΕΟΠΥΥ υποχρεούται να υλοποιήσει όλες ης απα¬ 
ραίτητες ενέργειες για την εφαρμογή της παρούσης 
και να αναρτήσει στον ιστότοπο του κάθε πληροφορία 
αναφορικά με την μεθοδολογία και τα στοιχεία που 
χρησιμοποιεί για τον υπολογισμό του οΐ3νν όβοΚ και 
επίσης δύναται να δίνει αποκλειστικά στον εκάστοτε 
πάροχο στοιχεία αναφορικά με τη δαπάνη του εξαμήνου 
και το μερίδιο του σε αυτήν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Απριλίου 2014 

